gewigs probleme | Health24
Posted by: Nika | 2008/10/24
Ek het ' n baie stresvolle werk en omrede ek stres tel ek gewig op al is ek op ' n dieet. Kan dit wees dat stres iets in jou liggaam veroorsaak dat jy gewig kan optel. En wat kan ek doen. Ek desperaat om hulp.
Stres kan baie verskillende fisiese veranderings in die liggaam veroorsaak, bv as jy baie gespanne is dan produseer die liggaam kortisol, 'n hormoon wat bv waterretensie kan veroorsaak. As jy water opgaar dan gaan sy meer weeg en ook opgeblaas voel, en dus dink jy het gewig opgetel. Geen dieet gaan werk terwyl jy so deur stres oorrompel word nie. Kry asb eers hulp van 'n kliniese sielkundige. Dit is belangrik dat hy/sy vir jou leer hoe om die stres beter te hanteer. Sodra jy die stres beter kan beheer (bv. deur asemhalings- en ontspanningsoefeninge) dan kan ons kyk wat jy kan doen aan jou dieet. Gereelde daaglikse oefening soos bv flink stap in die vars lug kan ook help om stres te verlig en gewigsverlies te bewerkstellig. Begin dus om elke dag vir ten minste 30 min te stap of tou te spring - dit sal 'n groot verskil maak.